
PËR LEJIMIN  E EKSPOZIMIT TË NJË VËLLIMI ORIGJINAL, TË RESTAURUAR TË “CODEX BERATINUS PURPUREUS” (SHEKULLI VI)

Në mbështetje të nenit 100 të Kushtetutës dhe të nenit 22, pika 3, të ligjit nr.7726, datë 29.6.1993, “Për fondin arkivor kombëtar dhe për arkivat ”, me propozimin  e zëvendëskryeministrit dhe ministrit të Punës dhe Çështjeve Sociale, Këshilli i Ministrave 

V E N D O S I:

1. Drejtoria e Përgjithshme e Arkivave të marrë pjesë në ekspozitën ndërkombëtare “Ungjijtë e popujve”, në Vatikan, me një vëllim origjinal, të restauruar të “CODEX BERATINUS PURPUREUS” (shek VI.).
2. Kodiku të qëndrojë i ekspozuar dy muaj.
3. Kushtet dhe kërkesat për sigurimin, gjatë transportit, të Kodikut dhe koha e ekspozimit të përcaktohen në kontratën e nënshkruar ndërmjet Drejtorisë së Përgjithshme të Arkivave dhe Bibliotekës Apostolike të Vatikanit.
Ky vendim hyn në fuqi menjëherë.

